CELEX: 62019CN0529
Language: el
Date: 2019-07-11 00:00:00
Title: Υπόθεση C-529/19: Αίτηση προδικαστικής αποφάσεως την οποία υπέβαλε το Amtsgericht Potsdam (Γερμανία) στις 11 Ιουλίου 2019 – Möbel Kraft GmbH & Co. KG κατά ML

14.10.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 348/6
            
         
      Αίτηση προδικαστικής αποφάσεως την οποία υπέβαλε το Amtsgericht Potsdam (Γερμανία) στις 11 Ιουλίου 2019 – Möbel Kraft GmbH & Co. KG κατά ML
      (Υπόθεση C-529/19)
      (2019/C 348/07)
      Γλώσσα διαδικασίας: η γερμανική
      
         Αιτούν δικαστήριο
      
      Amtsgericht Potsdam
      
         Διάδικοι στην υπόθεση της κύριας δίκης
      
      
         Ενάγουσα: Möbel Kraft GmbH & Co. KG
      
         Εναγόμενη: ML
      
         Προδικαστικό ερώτημα
      
      Αποκλείεται το δικαίωμα υπαναχωρήσεως βάσει του άρθρου 16, στοιχείο δ', της οδηγίας σχετικά με τα δικαιώματα των καταναλωτών (1) και στην περίπτωση επίσης που τα αγαθά κατασκευάζονται μεν σύμφωνα με τις προδιαγραφές του πελάτη, ο πωλητής δεν έχει ωστόσο ξεκινήσει ακόμη να τα κατασκευάζει, η δε τοποθέτησή τους στον χώρο του πελάτη θα πραγματοποιούνταν από τον ίδιο τον πωλητή και όχι από τρίτον; Ασκεί επιρροή συναφώς το γεγονός ότι τα αγαθά θα μπορούσαν να επανέλθουν στην προ της προσαρμογής τους κατάσταση με μικρό μόνο κόστος αποκατάστασης, ανερχόμενο σε περίπου 5 % της αξίας του εμπορεύματος;
      
         (1)  Οδηγία 2011/83/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011, σχετικά με τα δικαιώματα των καταναλωτών, την τροποποίηση της οδηγίας 93/13/ΕΟΚ του Συμβουλίου και της οδηγίας 1999/44/ΕΚ του Ευρωπαϊκού Κοινοβουλίου και του Συμβουλίου και την κατάργηση της οδηγίας 85/577/ΕΟΚ του Συμβουλίου και της οδηγίας 97/7/ΕΚ του Ευρωπαϊκού Κοινοβουλίου και του Συμβουλίου (ΕΕ 2011, L 304, σ. 64).